Osem hrozných

Osem hrozných (orig. The Hateful Eight) je ôsmy film režiséra a scenáristu Quentina Tarantina. Film sleduje ôsmych cudzincov, ktorí sa ukrývajú v chate pred blizardom. V USA mal film premiéru 25. decembra 2015, premietaný bol formou "roadshow" zo 70 mm filmu, následne 30. decembra 2015 ho začali premietať bežné kiná a 7. januára 2016 mal film premiéru v slovenských kinách.http://www.boxofficemojo.com/movies/?id=thehatefuleight.htmhttp://www.moviemania.sk/film/6035-osem-hroznych/

Obsadenie
Hlavné postavy
 Samuel L. Jackson ako Major Marquis Warren
 Kurt Russell ako John Ruth
 Jennifer Jason Leigh ako Daisy Domergue
 Walton Goggins ako Chris Mannix
 Demián Bichir ako Bob (Mexikánec Marco)
 Tim Roth ako Oswaldo Mobray (Anglický Pete Hicox)
 Michael Madsen ako Joe Gage (Grouch Douglass)
 Bruce Dern ako Generál Sanford "Sandy" Smithers

Vedľajšie postavy
 James Parks ako O.B. Jackson
 Channing Tatum ako Jody Domergue
 Dana Gourrier ako Minnie Mink
 Zoë Bell ako Šesť-koňová Judy
 Lee Horsley ako Ed
 Gene Jones ako Sladký Dave
 Keith Jefferson ako Charly
 Craig Stark ako Chester Charles Smithers
 Belinda Owino ako Gemma
 Quentin Tarantino ako rozprávač

Produkcia
Nakrúcanie začalo 8. decembra 2014 na ranči v Colorade. O špeciálny make-up postáv sa postaral Greg Nicotero, známy hlavne vďaka jeho make-upu "chodcov" v seriáli The Walking Dead. Kameraman Robert Richardson, ktorý v minulosti pracoval na niektorých Tarantinových filmoch, napr. Kill Bill, Nehanební bastardi a Divoký Django, natočil Osem hrozných na 70 mm film.http://www.cinemablend.com/new/Quentin-Tarantino-Hateful-Eight-Widest-70mm-Release-20-Years-67031.html Použitím anamorfických objektívov od Panavision má film nezvyčajne širokouhlý formát s pomerom strán 2,76:1, aký sa používal pri niektorých filmov z 50. a 60. rokov 20. storočia.http://www.slashfilm.com/hateful-eight-70mm/

Uvedenie
Film mal premiéru 25. decembra 2015 v cca 100 kinosálach v USA. Tieto kinosály boli vybavené 70 mm projektormi a film bol premietaný formou "roadshow", teda film mal dlhšiu stopáž ako "bežná" kinoverzia (roadshow verzia - 3h 7m, bežná verzia - 2h 48m), uprostred premietania bola prestávka a návštevníci dostali vytlačený program so suvenírmi. Zvyšné kiná začali premietanie 30. decembra toho roku a slovenská premiéra bola o týždeň neskôr, 7. januára 2016.

KinopremiéraRozpočet filmuZárobok  USA  Slovensko  USA  Slovensko Celosvetovo 25. december 2015 ("roadshow")30. december 2015 ("bežná verzia") 7. január 2016 44 000 000 $http://www.boxofficemojo.com/movies/?id=thehatefuleight.htm 54 117 416 $http://www.boxofficemojo.com/movies/?id=thehatefuleight.htm 207 782 $http://www.boxofficemojo.com/movies/?page=intl&id=thehatefuleight.htm(cca 188 000 €) 155 760 117 $http://www.boxofficemojo.com/movies/?id=thehatefuleight.htm

Film získal množstvo ocenení, napr. Academy Award, známe ako "Oscar" za Najlepšiu hudbu (Ennio Morricone), ďalej bol nominovaný Akadémiou na Cenu za najlepší ženský herecký výkon vo vedľajšej úlohe (Jennifer Jason Leigh) a Cenu za najlepšiu kameru (Robert Richardson). Ennio Morricone bol odmenený taktiež Zlatým glóbusom za najlepšiu hudbu.

Referencie

 Externé odkazy 



Kategória:Filmy režírované Quentinom Tarantinom
Kategória:Filmy USA
Kategória:Filmy z 2015
Kategória:Filmy podľa názvu